11/Sv. 122 Službeni list Europske unije 45 31992R3956 L 409/10 SLUŽBENI LIST EUROPSKIH ZAJEDNICA 31.12.1992. UREDBA KOMISIJE (EURATOM) br. 3956/92 od 21. prosinca 1992. o sklapanju, od strane Europske zajednice za atomsku energiju, Sporazuma o osnivanju Međunarodnog znanstveno-tehnološkog centra između Sjedinjenih Američkih Država, Japana, Ruske Federacije i, kao jedne stranke, Europske zajednice za atomsku energiju i Europske ekonomske zajednice KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice za atomsku energiju, a posebno drugi stavak njegova članka 101., budući da je Sporazum o osnivanju Međunarodnog znanstveno- tehnološkog centra između Sjedinjenih Američkih Država, Japana, Ruske Federacije i, kao jedne stranke, Europske zajednice za atomsku energiju i Europske ekonomske zajednice potpisan 27. studenoga 1992.; budući da je Odlukom od 14. prosinca 1992. Vijeće odobrilo navedeni Sporazum u svrhu njegovog sklapanja od strane Komisije u ime Europske zajednice za atomsku energiju; budući da bi Sporazum trebalo sklopiti u ime Europske zajed- nice za atomsku energiju, DONIJELA JE OVU UREDBU: Članak 1. Sporazum o osnivanju Međunarodnog znanstveno-tehnološkog centra između Sjedinjenih Američkih Država, Japana, Ruske Federacije i, kao jedne stranke Europske zajednice za atomsku energiju i Europske ekonomske zajednice, zajedno s izjavom Komisije u vezi s člankom 1., odobravaju se u ime Europske zajednice za atomsku energiju. Tekst Sporazuma i tekst Izjave priloženi su ovoj Uredbi (!). Članak 2. Predsjednik Vijeća, u ime Europske zajednice za atomsku energiju, obavlja notifikaciju predviđenu u članku XVIII. Spora- zuma. Članak 3. Vijeće i Komisija imenuju po jednog predstavnika Zajednice u Upravnom odboru u skladu s člankom IV. stavkom C Spora- zuma. Članak 4. Međunarodni znanstveno-tehnološki centar ima pravnu osob- nost i uživa najširu pravnu sposobnost koja se pravnim osobama odobrava u skladu sa zakonima koji se primjenjuju u Zajednici, i, posebno, može sklapati ugovore, stjecati pokretnu i nepokretnu imovinu ili njome raspolagati i biti stranka u postupku. Članak 5. Ova Uredba stupa na snagu trećeg dana od dana objave u Službenom listu Europskih zajednica. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 21. prosinca 1992. Za Komisiju Jacques DELORS Predsjednik (!) SL L 409, 31.12.1992., str. 3.